NORAKSTS

|  |  |
| --- | --- |
| 28.11.2019. | Nr.14/7 |

**TEMATISKĀ PLĀNOJUMA**

**“PUBLISKO ŪDEŅU TERITORIJU IZMANTOŠANA JELGAVAS PILSĒTAS ADMINISTRATĪVAJĀS ROBEŽĀS” APSTIPRINĀŠANA**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, D.Olte, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar Jelgavas pilsētas domes 2018.gada 28.jūnija lēmumu Nr.8/9 „Tematiskā plānojuma “Publisko ūdeņu teritoriju izmantošana Jelgavas pilsētas administratīvajās robežās” izstrādes uzsākšana” un 2018.gada 10.maijā starp Latvijas vides aizsardzības fonda administrāciju un Jelgavas pilsētas domi noslēgto līgumu Nr.1-20/98 par projekta Nr.1-08/43/2018 “Tematiskā plānojuma “Publisko ūdeņu teritoriju izmantošanas Jelgavas pilsētas administratīvajās robežās” izstrāde” īstenošanu, tika uzsākta tematiskā plānojuma “Publisko ūdeņu teritoriju izmantošana Jelgavas pilsētas administratīvajās robežās” (turpmāk – Tematiskais plānojums) izstrāde un apstiprināts darba uzdevums.

Tematiskā plānojuma izstrādes mērķis ir izvērtēt Jelgavas pilsētas publisko ūdeņu un tiem piegulošo teritoriju faktisko izmantošanu, pieejamību un kuģošanas iespējas, kā arī izstrādāt risinājumus turpmākajām ūdens teritoriju un pieguļošo krastmalu izmantošanas iespējām.

Saskaņā ar Jelgavas pilsētas domes 2019.gada 28.marta lēmumu Nr.3/3 “Tematiskā plānojuma “Publisko ūdeņu teritoriju izmantošana Jelgavas pilsētas administratīvajās robežās” redakcijas nodošana publiskajai apspriešanai un atzinumu saņemšanai” Tematiskais plānojums no 2019.gada 8.aprīļa līdz 28.aprīlim tika nodots publiskajai apspriešanai. Publiskās apspriešanas laikā tika saņemti 7 fizisko un 2 juridisko personu iesniegumi, un 3 institūciju atzinumi. 2019.gada 15.aprīlī Jelgavas pilsētas pašvaldības administrācijas konferenču zālē norisinājās publiskās apspriešanas sanāksme, kurā piedalījās 23 dalībnieki.

Pēc publiskās apspriešanas beigām tika sagatavots saņemto priekšlikumu un institūciju atzinumu apkopojums un izskatīts 2019.gada 10.jūnija sanāksmē Jelgavas pilsētas pašvaldības administrācijā. Sanāksmē tika izrunāta priekšlikumu, institūciju atzinumu ņemšana vērā vai noraidīšana un nepieciešamie labojumi, un precizējumi.

Tematikā plānojuma redakcija ir papildināta ar vērā ņemtajiem priekšlikumiem, ir veikti labojumi un precizējumi, un sagatavoti ģeotelpiskie dati. Ņemot vērā Tematiskā plānojuma izstrādes vadītājas ziņojumu par publiskās apspriešanas rezultātiem, konstatēts, ka nav nepieciešams Tematisko plānojumu atkārtoti nodot publiskajai apspriešanai un tas ir apstiprināms.

Ņemot vērā iepriekš minēto un pamatojoties uz Teritorijas attīstības plānošanas likuma 12.panta pirmo daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 131.punktu,

**JELGAVAS PILSĒTAS DOME NOLEMJ:**

Apstiprināt tematisko plānojumu “Publisko ūdeņu teritoriju izmantošanas Jelgavas pilsētas administratīvajās robežās” (pielikumā).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 28.novembrī